Աղավնիներ. այո՛, այո՛, նրանց մասին առաջին բանը, որ հիշեցինք, խաղաղությունն է: Բայց նախքան խաղաղության խորհրդանիշ լինելը նրանք թռչուններ են` գեղեցիկ ու բազմատեսակ: Գոյություն ունեն աղավնիների ամբողջ 297 տեսակ, որոնք բնակվում են աշխարհի բոլոր-բոլոր անկյուններում, բացի շատ ցուրտ վայրերից: Մեզ մոտ՝ Հայաստանում, բնակվում են նրանց ընդամենը վեց տեսակ՝ հոբալ, անտառային աղավնի, սովորական տատրակ, թխակապույտ աղավնի, օղակավոր տատրակ և փոքր տատրակ: